### SHAN HPYI LAIKA

 Hkringwa …….. Tawn nat

 Shara …………. Mahtum ga

 Buga ………….. Mali Nmai

 Dumsa ……….. Naw Htoi

 Nhtoi …………. January 26, 1992.

# DAW KABA 1. U HKRUNG HKUNGGA NAWNG AI

 1 Hpaw jau … ja jau hkun du jan gumhpraw jau hkun du wa, Nawngbu layang e ngat, Nawnggam layang e hkringdat. 2 E ninggawn lahkawn shawng hta, ban lung ninggawt nan shawng gra yan. 3 Dai na de jan chying du kayau, walang shagawng nnan hkrau yang e, ja n-gu rau gumhpraw n-gu tsau di nna, le ja jau hkun du jan gumhpraw jau hkun du wa a hkring yu yang hkringdat hkrang yang e. 4 Au rai dang e chyawm Nawnggam layang hkringdat nhkrang ra ai kun e, ja n-gu rau, gumhpraw n-gu tsau, hkuk daw hkringwa ginla jang chyawm me e, Nawngbu layang mung wang, Nawnggam layang mung hkrang ra ai.

 5 Nang e hkuk daw hkringwa kadang ginra nna du, ndai shadip ginlawng, lat shawng ninghtawng nna chyawm me e, ja ningsang ni a chyaulung wun mawa nna du, chyau hpa hkindawng mahka nna pru ai. 6 Yu li ninggung e du, balam jinghkam e pru. 7 Yu li ninggung hkum du a. 8 Ja jau hkun du jan, gumhpraw jau hkun du wa hpe, maning na dumdi dumhkawng mam shamu nna ja ningsang ni, ndai shingra nau gam wang, ju shingtung shang ga nga nna, dai ni gaw ju shingtung maw, ju galaw manau galaw maw ga nga nna, gumgun lit jaw sharat, gumhpai lit ya shakat.

 9 Ja jau hkun du jan, gumhpraw jau hkun duwa hpe, lit jaw sharat ga nga nna chyawm me gaw e, ja jau hkun du wa hkring yu shawang, gumhpraw jau hkun du jan, hkringdat ting e jahkrang yang e. 10 E rai a dang e hkringdat ting e hkrang yang e. 11 Hkuk daw hkringwa du ai ninghpang run yang chyawm me gaw e, ja jau hkun du jan myit mu, gumhpraw jau hkun du jan samsu. 12 E dang gaw ndai ja ningsang ni hpe dai ni na ju poi shamu, manau poi ninghtoi sa jashu na rai nna, ju bu lung manau bu dung ai, jawn dingga num, nwai shu hkri, daumyi dauma ndai yu nu yu sa, kaji kawoi hkum ni hpe e, thing kyi thing kang, kinse kinsang ma nga na, nang ja jau hkun du jan a, gumhpraw jau hkun du wa a, ja chyawng hti shalawm, gumhpraw chyawng hkam sa kang shakawm na rai nna.

 13 Le Nawngbu layang na rawt, Nawggam layang nna chyawm htawt nna me e, u gaw pyen hpa ningwaw, hkung rang pyen hpa e ningpyaw nna me e. 14 Bum lamun shingrap, kadan jinghkang latsa shingkap nna chyawm me gaw e. Shagawng ning hkai e bai wa du jang. 15 Dang e shagawng ninghkai nna chyawm me gaw e, ugaw pyen hpa ningwaw, hkung rang pyen hpa ningpyaw nna me e. 16 Bum tawn zahpu bai du, shadung bara e pru nna me e, bumtawn zahpu nna chyawm me, ugaw pyen hpa ningwaw nna. 17 Ja ningsang ni a, chyaulung ginlawng, chyauhpa ninghtawng, da ndai ya shadip ginlawng, lat shawng ninghtawng e, ja ningsang ni a chyaulung wun mawa e chyawm, chyauhpa hkindawng mahka.

 18 Ja tawn lun, gumhpraw tawn jun ai kaw me e. 20 Nang e ja jau hkun du jan, gumhpra jau hkun du wa, ja hpun sa lung gumhpraw tawn e chyawm sa dung, ja n-gu rau, gumhpraw n-gu tsau matsun jang chyawm me e. 21 Au rai dang e chyawm me gaw e, bumtawn zahpu nna rawt, ugaw pyen hpa ningwaw, hkung rang pyen hpa ningpyaw nna chyawm me gaw e, nang ja ningsang ni a, chyaulung wun mawa e chyawm, ja hpun sa lung, gumhpraw tawn sa lung sai. 22 Dai ni ndai ja ningsang ni chyawm me gaw e, shing ra nau gam wang, ju shingtung shang ga nga nna, lit jaw sharat ai gaw hpa ma du, e dang gaw ja jau hkun du jan, gumhpraw jau hkun du wa, ninggawn lahkawn nan shawng hta, ban lung ninggawt nan shawng gra yan e, dang e.

 23 Ja hkyep din run, gumhpraw hkyep din chyawm kun rai nna me e, ja lagup run, gumhpraw lagup kun di nna me e. 24 Ndai nang e ja lahtawt man, gumhpraw lahtawt masan hta e, ja hka bang sha-ing, gumhpraw hka bang jahpring hta chyawm me gaw e. 25 Ja lashin ngu nna ru, gumhpraw lamyit nna ngu chyawm me ju mu, ja htinglu lahkawng hpra gayaw, gumhpraw htinglu lahkawng hpra daw hta chyawm me gaw e, nang ja hka bang sha-ing, gumhpraw tsa hku bang jahpring nna me gaw e. 26 Uhkrung lahkan ngu nna ru, uya hpang ngu nna chyawm ju, ja n-gu bai rau, gumhpraw n-gu tsau di matsun jang chyawm me gaw e.

 27 Ja jau hkun du jan, gumhpraw jau hkun du wa, nang ja tawn nna ru, gumhpraw tawn nna ju nna chyawm gaw e, ja n-gu man, gumhpraw n-gu masan ai. 28 Nang e chyawm hkra numga e chyawm me e ja urat ulum tang, uhkrung lahkan dai masan nna, uya hpang dai saman nna, pai numga na chyawm me gaw e, uya hpang ja ningdawn udi di tsing zinraw ru kabu, ja n-gu rau, gumhpraw n-gu tsau matsun jang chyawm me gaw e ju mu. 29 E hkuk daw hkringwa e ja n-gu rau, gumhpraw n-gu tsau matsun jang chyawm me gaw e, ngai ja jau hkun du jan, gumhpraw jau hkun du wa, ninggawn lahkawn an hta, banlung ninggawt shawng gra yan e chyawm me e, ja uhkrung ru kabu, gumhpraw uya hpang ju nna samsu ai.

 30 Dang gaw gumhpraw ja jau hkun du jan, gumhpraw jau hkun duwa, ja uhkrung e lan, gumhpraw usoi e hpan gaw nga, ja uhkrung e lan yang, ja uhkrung nrai ing, gumhpraw usai nrai hpring nna me e, ja u myi uman nrai masa, ja uhkrung lahkan e lan yang chyawm me e, nang e chyawm me gaw e, ja ningdawn udi nrai ra, gumhpraw ningdawn udi hpa masa nna me e, ngai ja jau hkun du jan, gumhpraw jau hkun du wa e, ja chyawng hti she shalawm, gumhraw chyawng hkam kang shakawm yang e, ja ningsang ni a, chyaulung nga sa magam manu, chyauhpa nga sa makam maku nna me e, ju shingtung dingwan wang, shingra naugam dingsan e shang mu ga, nang e chyawm me gaw e.

 31 Ndai ju bu lung, manau bu dung ai, jawn dingga num, joili joiwa, ninghkawng joiwa, nang hkinjawng dumsa hkum, htingkyi htingkang ma nra, kinse kinsang nnga, wawri wawren, waw tawt waw hkyet hpa nnga mu ga nga nna, e ja u hkrung lahkan e lan nna, chyawm me hkra numga de na hpe, ula hkungga mu kabu, pai numga na ja uyi yu kabu nna, ja uhkrung e lan, gumhpraw uhkai e mung dai hpan, ja jau hkun du jan ga tsun manu, gumhpraw jau hkun du wa ga dat maku nit.

 32 Au dang e ja jau hkun du jan, gumhpraw jau hkun du wa, ninggawn lahkawn nan shawng tha, banlung ninggawt nan shawng gra yan, dang e gaw e ja uhkrung nawng lun, gumhpraw usa nawng dingtawng gun, moi nman e ja uhkrung hpe chyawm me gaw e, ja ubyin e nawm, gumhpraw uyawm e hkyawm di nna me e, ja uhkrung wundaw dun, gumhpraw usa gun nna me e. 33 Nawngbu layang bai wa shawang, Nawnggam lalyang bai wa jahkrang nna me e, ja ulawng wa sa nna me e, gumhpraw ugawk wa da. 34 E dang ja ningsang ni chyawm me gaw e, e ja uyaw loi langan, gumhraw ugawn loi jan sadai nga, ja udung uli mung lai myi, gumhpraw uli ningbai myi ga ma.

 35 Ja udung kan ga malai moi nman, gumhpraw uli ningshan gra, numbai ka-ang madat hkum hpan a, dai ni na ja jau hkun du jan, gumhpraw jau hkun duwa hpe, ninggawn lahkawn shawng hta, banlung ninggawt shawng gra yan hpe, le ju shagu sharat, manau hkungga hpra di shakat ai chyawm me gaw e, ja uya chyen ran e mayat, gumhpraw uya chyen htan e brat nna me e, htaw ja ningsang ni a, ja ulawng e chyawm e brat, kan ulawng e mayat, nbang ulawng ing, ndaw ugawk hpring nna me e. 36 Gumgun shagu lamun lu, gumhpai hkungga latsa ku nna, matsaw shagu lamun lu, ningtsa latsa hkungga latsa ku mu ga nga nna.

 37 Ja jau hkun du jan, gumhpraw jau hkun du wa, ju uhkrung wundaw wa shawang, ja uli dai num lai, gumhpraw uli numbai, dang ja jau hkun du jan, gumhpraw jau hkun duwa. 38 E dang e chyawm ja usoi shalet, gumhpraw usa shakyet na manga, ja usoi shalet, dang e ja uhkrung nawng lun, gumhpraw usa nawng dingtawng gun, moi nman ka-ang madat hkum hpan a, ja usoi hpe e, yat chyawm me gaw e, ru ji sumtsang ni ja udu jum, gumhpraw u nhka magum nna, ja usoi lat, gumhpraw usa sat yang chyawm me gaw e.

 39 Ja usoi myi wam, gumhpraw usa myi dam mung hkrit ra, ja usoi nwam, gumhpraw usa ma ndam, ja uhkrawng nawng gumrin, gumhpraw usa gumhkin nna chyawm me, ja u ju ngut, gumhpraw uju hkut yang chyawm me gaw e. 40 Yat e ja uhkrawng hpe, ja n-gu rau, ja uhkrawng sindum kabyu, gumhpraw u hkai shadu hkut nna, ja uhkrawng rau, ja hkau lung hkauna shat ni rau e, ja sam jum jumbawn ni. 41 Le ja upu ukan shan ni rau chyawm me e, ja uhkrung lahkan nang e chyawm, ja wulum wutsang nga hkum ni ya, ja ningdawn udi ni shadu shanai jahkut shakrai nna. 42 Ja tawn bai shalawng, gumhpraw tawn bai ap, dang e chyawm ja jau hkun du jan ga tsun manu, gumhpraw jau hkun duwa ga dat maku nit.

 43 Ja jau hkun du jan, gumhpraw jau hkun du wa, ja hpun dung garai hkum nu, gumhpraw tawn dung garai hkum tsu et, yat e chyawm gaw e, ja uhkrawng rau ja upu ukan shan, ja upu rau, ja uhkrawng rau, ja upu ukan shan, ja hkaulung hkauna shat ni rau, le nang e ja uhkrung lahkan ni hpe, hkuk daw hkringwa e chyawm, ja n-gu rau bai ap, gumhpraw n-gu tsau bai tap, dai she la dingda nna me e, ja hpun e naw she lung, gumhpraw tawn e she naw dung nga na da e hpaw jau…………………..

## DAW KABA 2. UHKRAWNG SINDUM AP AI

 1 Hpaw jau .. ja jau hkun du jan, gumhpraw jau hkun duwa, myi Nawngbu layang e ngat. 2 Nawnggam layang hkringdat, Nawngbu layang e rawng, Nawnggam layang e htawng, ninggawn lahkawn nan shawng hta, banlung ninggawt nan shawng gra yan ya. 3 Dai na de jan chyingdu ningnan yau, walang shagawng ningnan hkrau yang e, ndai ja ningsang ni a, shingra naugam wang, ju shingtung shang ai lit jaw sharat ai, ja uyi ula ya nna me e, ja tawn e dung garai hkum nu, gumhpraw tawn e dung garai hkum tsu ngu nna chyawm e, ja hpun e chyawm, ja usoi shalet ya, gumhpraw usa shakyet ya dumsa yang e, hkuk daw hkringwa e chyawm gaw ga madat ngam, au rai a chyawm ja uju rin, gumhpraw uju krin nna, ja uju ngut, gumhpraw uju hkut di nna.

 4 Ja uhkrawng sindum kabyu, gumhpraw uhkai sinwa shadu, ja uhkrawng sindum hkut nna, hkinjawng laisa e, ja uhkrawng mayawn, gumhpraw uhkai shabawn nna. 5 Ja hpun e lau, gumhpraw tawn e hkrau, e ja upu ukan shan ni chyawm me gaw e, kapung shanai jahkut shakrai nna chyawm gaw e, ja upu ukan shan ni mayawn, ja hpun e noi gumhpraw tawn gumgoi sai, di nna ja hkaulung hkauna shat ni, ja sam jum jumbawn ni shinglum nna, ja hpun e lau, gumhpraw tawn e hkrau. 6 Nang e chyawm ja hpun e lut, gumhpraw tawn e zut, ja jau hkun du jan, gumhpraw jau hkun duwa, ja n-gu rau, gumhpraw n-gu tsau matsun jang gaw.

 7 Ja uhkrawng lu ru, gumhpraw usai sinwa ju u, e ja upu ukan shan ni ru nna chyawm me gaw e. 8 Ndai nang e ja uhkrung lahkan nna chyawm me gaw e, warat wulum wutsang nga hkum ni rau, e nang e chyawm me gaw e ja hkaulung hkauna shat ni chyawm me gaw, ja n-gu rau, gumhpraw n-gu tsau madun jang chyawm me gaw e, ja uhkrawng lu ru, gumhpraw usa sinwa ju u. 9 Au rai a hkuk daw hkringwa e ap yang, ja uhkrawng lu ru, gumhraw uhkai nsa sinwa ju nna chyawm, ja upu ukan shan ni ru nna, ja hkaulung hkauna shat ni chyawm ru kabu nna.

 10 Ngai ja jau hkun du jan, gumhpraw jau hkun duwa ru kabu sai. 11 E dang gaw ja jau hkun du jan, gumhpraw jau hkun duwa, myi na ja uhkrung e chyawm lan ntup, gumhpraw usoi e hpan nhkrup ai hpe, ja uhkrawng e bai soi shatup, gumhpraw uhkai sinwa e chyawm lit moi jahkrup gaw nga jang. 12 Dang ja ningsang ni ja usai nrai nna kaja, gumhpraw usai nrai nan masa nna, dai ni ndai ju shingtung dingwan wang, shingra naugam dingsan shang nna nang e chyawm me gaw, jawn dingga num, nwai shu hkri hkum, daumyi dauma, yu nu yusa, kajum kaji ndai nang e, makyin samawn hkum ni chyawm dai ni ju bu lung manu, manau bu dung maku myi e.

 13 Htingkyi htingkang nga nnga, kinse kinsang ma nra nna me e, ngai ja jau hkun du jan, gumhpraw jau hkun duwa e. 14 Ja chyawng hti she kang shalawm, gumhpraw chyawnghkam she kang shakawm da sai. 15 Dang e ja hkun du jan, gumhpraw jau hkun du wa, nang ninggawn lahkawn nan shawng hta, banlung ninggawt shawng gra yan, nang ja hkun du jan ga tsun manu, gumhpraw jau hkun duwa ga dat maku sai. 16 Ya ja uhkrawng pyi shalet na mara, gumhpraw uhkai pa shakyet nna, ja hkaulung hkauna shat ni rau e, ja upu ukan shan ni. 17 E hkuk daw hkringwa e chyawm shalet ya, ja uhkrawng nawng lun, ja uhkai sinwa nawng gun mu, dai mung moi nman, yat e chyawm ja uhkrawng, le hkinjawng laisa e run nna chyawm, ja uhkrawng pyi shama, gumhpraw uhkai pa shahpra, ja upu ukan shan ni, ja hkaulung hkauna shat ni rau chyawm, ja sam jum jumbawn ni nang e chyawm, ja jau hkun du jan pyi shama, gumhpraw jau hkun duwa pa jahpra yang e, pyi la mala hkum bawng sai rawng, hpraw ing n-gun hpring.

 19 Sai lat n-gun jat, moi ka-ang madat rai, au dang e chyawm gaw, ja jau hkun du jan, gumhpraw jau hkun du wa e, ninggawn lahkawn nan shawng hta, banlung ninggawt nan shawng gra yan. 20 Dang e ya ja jau hkun duwa ga tsun manu, gumhpraw jau hkun du jan ga dat maku nit. 21 Ja uhkrawng pyi shalet nna reng, gumhpraw uhkai pa shakyet nna tseng. 22 Dang e ndai ja ningsang ni a, e shadip ginlawng, lat shawng ninghtawng nna chyawm me, ja ningsang ni a chyaulung wun mawa, ja tawn nna ja uhkrawng lu gumrin lun, gumhpraw uhkai sinwa gun nna me e. 23 Ja usoi mawam gumrin, gumhpraw usa ma dam gumhkin, ja upu ukan majaw ni gumrin lun nna.

 24 Ja hpun nna bai rawt na mawn, gumhpraw tawn nna bai htawt na lawn, ja hkyep din bai hkrup, gumhpraw lagup e bai up, le ja larawp bai rawp, gumhpraw lachyawp bai chyawp nna chyawm me gaw e. 25 Ja hpun nna bai rawt, gumhpraw tawn nna bai htawt, le ugaw pyen hpa ningwaw, hkung rang pyen hpa ningpyaw nna, bumtawn zahpu e du sang chyawm me e. 26 Bumtawn zahpu nna rawt, shagawng ninghkai bai wa pru. 27 Le shagawng ninghkai nna bai rawt jang chyawm me gaw, bum lamun shing rap, kadang latsa shingkap nna chyawm. 28 Le Nawngbu layang bai wa yang, Nawnggam layang bai wa hprang yang, Nawngbu layang bai wa du, Nawnggam layang bai wa pru yang e, ja ningsang ni hpe, ja chyawng hti she wa kang shalawm, gumhpraw chyawng hkam she wa kang shakawm na da e hpaw jau………………